**Produžene prijave za Nordeus *backend* praksu**

Prijave su otvorene još 15 dana. Na tromesečnoj praksi studenti

će direktno raditi na igri Top Eleven

**Beograd, Srbija – 08.08.2016.** – Ostalo je još 15 dana do zatvaranja konkursa za plaćenu praksu iz oblasti *backend* developmenta koju u svojoj beogradskoj kancelariji organizuje kompanija [Nordeus](http://www.nordeus.com/). Studenti koji prođu testiranje, počeće sa praksom 15. septembra, a tokom tri meseca trajanja obuke imaće priliku da se upoznaju sa jedinstvenim načinom pravljenja igara.

Budući polaznici radiće direktno na[Top Eleven](http://www.topeleven.com/)u, jednoj od najpopularnijih sportskih igara na svetu, a rezultat njihovog rada koristiće milioni korisnika širom sveta. Praksa će biti organizovana u timu koji razvija ovu igru, a svaki od polaznika sarađivaće sa svojim mentorom koji će biti odgovoran za njihovo učenje i napredak.

Za *backend*praksu mogu da konkurišu studenti osnovnih ili master studija računarskog inženjeringa, a od kandidata će se zahtevati poznavanje algoritama i struktura podataka, rad sa bazama podataka, komunikacija sa *frontend* slojem. Nakon perioda selekcije, koji će trajati od 23. avgusta do 9. septembra, najbolji kandidati će svoju tromesečnu praksu početi od 15. septembra. Studentima van Beograda Nordeus obezbeđuje i smeštaj i hranu tokom trajanja prakse, a najbolji pojedinci mogu dobiti i priliku da rade u kompaniji Nordeus nakon ovog tromesečnog iskustva.

Svi detalji o uslovima konkursa mogu se pronaći na: <http://norde.us/backend-internship>

Prijave za praksu se mogu poslati najkasnije do 22. avgusta na: <http://norde.us/backend-dev-intern>

Za sve dodatne informacije: [internship@nordeus.com](mailto:internship@nordeus.com)

**O NORDEUSU**

Nordeus je izdavač i razvojni studio igre Top Eleven – Be a Football Manager, najpopularnije online sportske igre na svetu. Radi se ujedno o jednoj od najuspešnijih game development kompanija u Evropi sa kancelarijama u Beogradu, Londonu i Dablinu. Više o Nordeusu potražite na [www.nordeus.com.](http://www.nordeus.com/)